Document ID: 31999R1508

ΚΑΝΟΝΙΣΜΟΣ (ΕΚ) αριθ. 1508/1999 ΤΗΣ ΕΠΙΤΡΟΠΗΣ
της 9ης Ιουλίου 1999
για τροποποίηση του κανονισμού (ΕΚ) αριθ. 1123/98 και για έναρξη διαρκούς διαγωνισμού για εξαγωγή 567036 τόνων σίκαλης προηγούμενων του 1997 συγκομιδών που έχει στη διάθεσή του ο γερμανικός οργανισμός παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1253/1999(2), και ιδίως το άρθρο 5,
Εκτιμώντας:
(1) ότι ο κανονισμός (ΕΟΚ) αριθ. 2131/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 39/1999(4), καθορίζει τις διαδικασίες και τους όρους πωλήσεως των σιτηρών που βρίσκονται στην κατοχή των οργανισμών παρεμβάσεως·
(2) ότι ο κανονισμός (ΕΚ) αριθ. 1123/98 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1144/1999(6), άνοιξε διαρκή διαγωνισμό για την εξαγωγή 500000 τόνων σίκαλης προηγούμενων του 1997 συγκομιδών που έχει στη διάθεσή του ο γερμανικός οργανισμός παρέμβασης· ότι η Γερμανία ενημέρωσε την Επιτροπή για την πρόθεση του οργανισμού παρέμβασής της να αυξήσει κατά 67036 τόνους την ποσότητα που τέθηκε σε διαρκή διαγωνισμό για εξαγωγή· ότι πρέπει να ανέλθει σε 567036 τόνους η συνολική ποσότητα που τέθηκε σε διαρκή διαγωνισμό για εξαγωγή σίκαλης προηγούμενων του 1997 συγκομιδών και έχει στη διάθεσή του ο γερμανικός οργανισμός παρέμβασης·
(3) ότι, λαμβάνοντας υπόψη την αύξηση των ποσοτήτων που έχουν τεθεί σε διαγωνισμό, θεωρείται αναγκαίο να γίνουν τροποποιήσεις στον πίνακα των περιοχών και των ποσοτήτων που έχουν αποθεματοποιηθεί· ότι πρέπει, συνεπώς, να τροποποιηθεί κυρίως το παράρτημα Ι του κανονισμού (ΕΚ) αριθ. 1123/98·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1123/98 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο: "Άρθρο 2
1. Ο διαγωνισμός αφορά μέγιστη ποσότητα 567036 τόνων σίκαλης προηγούμενων του 1997 συγκομιδών για εξαγωγή προς όλες τις τρίτες χώρες·
2. Στο παράρτημα Ι αναφέρονται οι περιοχές στις οποίες είναι αποθηκευμένοι 567036 τόνοι σίκαλης προηγούμενων του 1997 συγκομιδών."
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουλίου 1999.

Labels: 3
18
17